“ฟินันเซีย” แนะขาย DELTA หลังกำไร Q3 อ่วมสุดรอบ 6 ไตรมาส – มองผลงานปีนี้หดตัว
“บล.ฟินันเซีย ไซรัส” คงคำแนะนำ “ขาย” หุ้น DELTA หลังรายงานกำไร Q3/64 แย่สุดรอบ 6 ไตรมาส ขณะที่มองผลงานทั้งปีมีแนวโน้มหดตัว ด้านราคาหุ้นเต็มมูลค่า จากราคาเป้า 330 บาท
“ฟินันเซีย” แนะ “ขาย” DELTA หลังรายงานกำไร Q3 แย่สุดรอบ 6 ไตรมาส - ผลงานทั้งปีมีแนวโน้มหดตัว ด้านราคาหุ้นเต็มมูลค่า จากราคาเป้า 330 บาท
27 ต.ค. 2564

บริษัทหลักทรัพย์ ฟินันเซีย ไซรัส ระบุในบทวิเคราะห์ (27 ต.ค.64) คงคำแนะนำ “ขาย” หุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA หลังรายงานกำไรสุทธิไตรมาส 3/64 ลดลง 28% จากไตรมาสก่อน และลดลง 55% เทียบกับช่วงเดียวกันของปีก่อน แย่สุดในรอบ 6 ไตรมาส เนื่องจากมีผลขาดทุนจากน้ำท่วม ส่วนการดำเนินงานหลักถูกกดดันจาก Margin ที่หดตัวจากน้ำท่วม ซึ่งทำให้เกิด Raw Material Shortage หรือขาดแคลนวัตถุดิบ ส่งผลให้ประมาณการกำไรปีนี้ที่คาดเพิ่มขึ้น 10% มี Downside และพลิกมาหดตัว ขณะที่ราคาหุ้นยังเต็มมูลค่าเทียบกับราคาเป้าหมาย 330 บาท